Jukka Sipilä

Jukka Ensio Sipilä (12. toukokuuta 1936 Kivijärvi – 7. elokuuta 2004 HelsinkiEero Tammi: ”In memoriam: Jukka Sipilä”. SEA.fi. 12.8.2004 .Viitattu 5.1.2009.) oli suomalainen teatteri- ja televisio-ohjaaja sekä näyttelijä. == Ura == Sipilä opiskeli Helsingin yliopiston valtiotieteellisessä tiedekunnassa, Yhteiskunnallisen korkeakoulun draamastudiossa ja valmistui Suomen Teatterikoulun ohjaajalinjalta 1965. Opiskeluaikoina hän oli mukana Ylioppilasteatterissa 1958–1960 sekä ohjaajana Tesvisiossa 1960–1964. Valmistuttuaan hän aloitti televisio-ohjaajana Yle TV2:ssa mutta siirtyi jo 1968 TV1:n Televisioteatteriin. Hänen ohjauksistaan muistetaan erityisesti Aliisa (1970), joka on aikalaiskuvaus Helsingistä ja vanhan naisen köyhyydestä. Nimiroolin esitti sairauden jo runtelema Siiri Angerkoski viimeisenä elokuvatyönään. Mittavin ponnistus ohjaajana oli kuitenkin Eino Säisän samannimiseen romaanisarjaan perustuva televisiosarja Kukkivat roudan maat (1981). Ohjauksistaan Sipilä sai kaikkiaan kolme elokuvataiteen valtionpalkintoa. Vuonna 1996 Sipilälle myönnettiin Suomen Teatterijärjestöjen Keskusliiton kultainen kunniamerkkiSuomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016. ja vuonna 1999 valtion journalistipalkinto”Neljälle journalistipalkinnot”. Opetusministeriö, 25.5.1999 . Viitattu 5.1.2009.. Näyttelijänä Sipilä esiintyi enimmäkseen humoristisissa sivuosissa. Hänellä oli useita rooleja Mikko Niskasen ja Jörn Donnerin elokuvissa sekä Risto Jarvan uran päättäneissä kolmessa komediassa. Sipilän harvoja pääosia on Kiljusen herrasväen isä Matti Kuorttin ohjaamissa elokuvissa Kiljusen herrasväki (1981) ja Kiljusen herrasväen uudet seikkailut (1990). Hukkaputki-satiirisarjan sketseissä Sipilän esittämiä hahmoja katsoi parhaimmillaan yli kolme miljoonaa katsojaa. Sipilä vieraili ohjaajana myös radioteatterissa ja näyttämöillä. Taiteellisen uransa lisäksi Sipilä myös opetti muun muassa Teatterikorkeakoulussa”Jukka Sipilä kuollut”. MTV3.fi. 8.8.2004. Viitattu 5.1.2009.. Sipilä kuoli 68-vuotiaana Helsingissä vaikeaan sairauteen.https://www.mtvuutiset.fi/artikkeli/jukka-sipila- kuollut/2032928#gs.n8del5 Sipilän tuhkat on siroteltu Hietaniemen hautausmaan uurnalehdon muistolehtoon.https://www.hautahaku.fi/fi/list == Televisioelokuvaohjauksia == * Aliisa (1970) * Hiekkakuningas (1972) * Kukunor (1973) * Kuolleista herännyt (1975) * Kukkivat roudan maat (1981, televisiosarja) * Vihreäreppuinen mies (1990) lyhyt * Korpirastas (1992) lyhyt * Tuomas Murasen rikos (1994) * Päärooli (1996) ==Filmografia== * Don Quijote ja Sancho Panza Jätkäsaaressa, 1965 * Käpy selän alla, 1966 * Lapualaismorsian, 1967 * Täällä Pohjantähden alla, 1968 * Leikkikalugangsteri, 1969 * Sixtynine 69, 1969 * Ystävykset, 1969 * Naisenkuvia, 1970 * Lampaansyöjät, 1972 * Hellyys, 1972 * Pohjantähti, 1973 * Mies, joka ei osannut sanoa ei, 1975 * Loma, 1976 * Jäniksen vuosi, 1977 * Ihmemies, 1979 * Tullivapaa avioliitto, 1980 * Kiljusen herrasväki, 1981 * Kuningas jolla ei ollut sydäntä, 1982 * Ramses ja unet, 1982 * Agentti 000 ja kuoleman kurvit, 1983 * Uuno Turhapuro muuttaa maalle, 1986 * Kiljusen herrasväen uudet seikkailut, 1990 * Vääpeli Körmy ja vetenalaiset vehkeet, 1991 * Viimeiset siemenperunat, 1993 * Onnellinen hääpäivä, 1993 * Lipton Cockton in the Shadows of Sodoma, 1995 * Pikkusisar, 1999 * Pieni pala Jumalaa, 1999 * Raid, 2000 * Seitsemän, 2001 * Kotikatu, 2001 * Hovimäki, 2003 * Pahat pojat, 2003 == Dubbauksia == * Lumikki ja seitsemän kääpiötä (1937) – Unelias (vuoden 1962 dubbaus) == Lähteet == ==Aiheesta muualla== * Jukka Sipilän muistokirjoitus Helsingin Sanomissa * Jukka Sipilä Hukkaputki-tv-ohjelmassa (Yle Elävä arkisto) Luokka:Suomalaiset televisio-ohjaajat Luokka:Suomalaiset teatteriohjaajat Luokka:Suomalaiset näyttelijät Luokka:Suomalaiset koomikot Luokka:Jussi-palkinnon saajat Luokka:Vuonna 1936 syntyneet Luokka:Vuonna 2004 kuolleet